Nos Blancha, comitissa Trecensis palatina, et Th., comes Campanie, natus ejus, notum facimus universis, tam presentibus quam futuris, quod, ob remedium animarum nostrarum, dedimus in perpetuam elemosinam fratribus Pontigniaci quicquid habebamus vel habere debebamus in nundinis, de locatione duarum domorum quas habent contiguas post Domum-Dei de foro molarum, videlicet tertiam partem locationis. Retinuimus autem nobis theloneum quod habere debemus in domibus supradictis. Quod ut notum permaneat et firmum teneatur, litteris annotatum sigillorum nostrorum fecimus appensione muniri. Actum, anno ab incarnatione Domini Mº CCº XXº, mense maio.